Aadan hevoselämää: lokakuuta 2012
#99: Kapria moikkaamassa
HUOM! Teksti on kirjoitettu eilen, mutta (yllätys yllätys) bloggeri ei ollut yhteistyökykyinen kuvien lisäämisen suhteen illalla.. Siksi julkaisen vasta nyt!
Kävimme eilen isän ja kaverini Janitan kanssa Tampereella moikkaamassa Kapria pitkästä aikaa. Viimeksi näin Kaprin heinäkuussa viikko sen jälkeen, kun se palasi kasvattajalleen Hauholle. Olimme perillä vasta viiden jälkeen ja jutustelussa meni sen verran aikaa, ettemme saaneet mitään hyviä kuvia valon loppumisen takia. Kerkesimme kuitenkin kuvailla jonkin verran Renjan (eli Kaprin uuden omistajan) toista hevosta, puolitoistavuotiasta irish cobbia sekä ottaa muutamia pimeitä kuvia Kaprista.
Kentän pohja tallilla ei ollut huono, mutta koska lunta oli satanut ja Kaprilla ei ollut tilsakumeja, ei siinä voinut kunnolla hiitata. Niinpä lähinnä katselimme hetken, kun Renja hölkkäili Kaprilla vähän ja sovimme, että voisin tulla joskus muulloin kokeilemaan Kapria.
Kapri kuntoonlaitettavana. Se on muuten saanut uuden lempinimen: Bobliina!
Tuli vähän tilsoja..
Kapri taisi muistaa isän, ainakin ilme kertoo paljon :)
﻿Oli kyllä todella kiva päästä näkemään tammaa! Se on saanut varmasti parhaan mahdollisen omistajan ja viihtyy todella hyvin Renjan kanssa. Tamma oli sama iloinen ja utelias itsensä ja kerjäsi rapsutuksia koko ajan. Se on hyvässä kunnossa ja valmentautuu sekä kilpailee säännöllisesti. Toivottavasti näämme Renjan ja Kaprin ensi kesänä kisoissa useaan otteeseen :) Renjan toinen hevonen oli mahdottoman suloinen varsa, joka opettelee ison hevosen elämää parhaillaan. Saimme siitä aika kivoja kuvia muutaman kappaleen, mutta säätäessäni valotuksia ja muuta kuvien laatu heikkeni aika paljon. Laitan kuitenkin esille muutamia onnistuneimpia kuvia, jotta saatte vähän materiaalia tähänkin postaukseen!
Kävimme Kaprin moikkaamisen jälkeen Ideaparkissa hiukan shoppailemassa ja syömässä Subwayssa iltapalaa. Matka venyi sen verran, että olin kotona vasta vähän ennen kymmentä. Tänään olen ollut koko päivän tallilla, ensin tekemässä aamulla tallihommia ja sitten ratsastamassa kaksi kertaa Cyran. Lunta on tullut ja hevosilla ei vielä ole hokkeja, joten ne eivät ole voineet mennä ulos tarhoihin. Siksi olemme liikuttaneet hevoset kahdesti päivässä, jotta ne olisivat mahdollisimman paljon ulkona. Menin molemmat kerrat tänään ilman satulaa ja Cyra käyttäytyi todella moitteettomasti eli sillä uskaltaa jatkossakin köpötellä ilman penkkiä :)
Janita oli mukana myös!
Koko poppoo koolla, isän ottama kuva videokameralla lähes pilkkopimeässä.. :D
Renjan pikkuinen!
Hyppäsin eilen Cyralla ennen Tampereelle lähtöä. Huomaa kyllä, että oma hyppääminen on jäänyt vähemmälle! Kesäkuuhun asti hyppäsin vähintään kahdesti viikossa, usein enemmänkin, mutta nyt olen hypännyt keskimäärin kerran tai kaksi kuukaudessa. Menimme perustehtäviä niin, että kaikki esteet olivat jollakin tapaa erikoisia (vesimattoa, lainetta, lankkua, kapeaa..). Kaikki sujui hyvin, kunhan muistin ratsastaa ensimmäiset askeleet hypyn jälkeen, enkä jäänyt turhan passiiviseksi. Mulla on muutamia videopätkiä, joita voisin ladata youtubeen ja lisätä tähän postaukseen myöhemmin teitä varten.
Loppuun vielä muutama ilmoitusasia. Kävimme tänään myös katsomassa kahta traileria, joista sitten ostimme toisen. Haetaan se huomenna, joten nyt on siis kuljetusväline tulevalle hevoselle hommattu! Kyseessä on Atec-merkkinen kahden hevosen Starline XL-mallinen mustaharmaa koppi, joka on käytetty, mutta erittäin hyväkuntoinen. Vuosimalli on 2008. Laitan kuvia joskus.. Mutta nyt nukkumaan, sillä huomenna on jälleen aikainen herätys!
Lähettänyt aada klo 20.24.00 17 kommenttia
#98: Viikkokatsaus
Taas on palattu normaaliin arkeen (eli ei koulua, sillä syysloma!) Horse Show'n ja risteilyn jälkeen. En päivitellyt teille ennen tätä päivää, sillä en yksinkertaisesti saanut aikaiseksi kirjautua bloggeriin. Tässä viime päivinä bloggeri on vissiin sekoillut jotenkin, sillä kaikki nuo kyselypalkit ovat nollautuneet.. Noh, aloitellaan anonyymien lukijoiden kartoittaminen uudelleen!
Viime viikon Helsinki Horse Show'sta en tee sen tarkempaa postausta, sillä olette varmasti niitä saaneet lukea muista blogeista. Meillä oli kuitenkin todella hauskaa koko ajan - työtä ja hauskanpitoa riitti ja saimme nähdä kisoja kulissien takaa. Tähän alle jotakin kuvia viikonlopulta. En kerinnyt kuvailemaan juuri ollenkaan, mutta kamera kulki mukana kuitenkin koko ajan. Kännykässä mulla on joitakin kuvia, joita saatan julkaista myöhemmin teidän nähtäviksenne.
Nyt on muuten luvassa paljon kuvia (ja vähän tekstiä), joten saatte nauttia tästä herkusta hetken aikaa! Vai olisiko toisin päin parempi?
Näyttää kuin Piuksen hevonen kieltäisi tuolle pystylle.. :D
Sunnuntaina palattuani HIHSistä ei juurikaan lepoaikaa jäänyt, sillä maanantai aamuna kävin ratsastamassa Cyran ja suuntasimme siitä perheeni kanssa risteilylle kohti Ruotsia. Risteily kesti keskiviikkoon asti, jolloin palasin kotiin rättiväsyneenä. Matka oli kuitenkin antoisa, sillä tiistaina pääsimme tutustumaan hieman Ruotsin kuninkaanlinnaan ja viettämään aikaa kaupungilla shoppaillen.
Keskiviikkona ratsastin Cyran lisäksi Konstan Equstomin tunnilla. Molemmat hevoset toimivat poikkeuksellisen hyvin ja oli ilo palata "pitkän" tauon jälkeen jälleen kunnolla hevosen selkään. Tänään ratsastin Cyran Piuden valvovan silmän alla iltapäivällä, mutta sitä ennen kävin auttelemassa Jonnaa hänen tallillaan aamu kahdeksasta puoleenpäivään asti. Cyralla ratsastamisen jälkeen kiiruhdin jälleen Equstomiin tunnille (tällä kertaa ratsuna oli Sentti, josta olenkin joskus täällä blogissa kertonut), joten päivä on mennyt ajaessa skootterilla edes takaisin. Ajokorttiahan mulla ei vielä ole, sillä en ole saanut sitä aikaiseksi ajaa.. Ehkä ensi viikolla pääsemme harjoittelemaan enemmän!
Martin Fuchs aamuratsastuksella.
Huomenna tarkoituksena olisi hypätä päivällä Cyralla, minkä jälkeen suuntaamme isän ja Janitan kanssa kohti Kaprin nykyistä kotitallia, sillä menemme pitkästä aikaa moikkaamaan tammaa! On todella kiva päästä näkemään vanhaa tuttua jälleen ja ajatuksena on myös ottaa muutamia kuvia tänne teidän katseltaviksenne.
Cyrasta laitan tähän alle muutamia kuvia vielä viime maanantailta. Tamma oli tänään todella hyvä ratsastaa, teimme paljon siirtymisiä ja muutamia pohkeenväistöjä. Koska Cyra on todella huonossa kunnossa lihaksistoltaan, ei se tietenkään jaksa työskennellä kunnolla pitkään. Varsinkin laukassa on haasteensa, jotta tamma jaksaa kantaa itsensä eikä roiku lapojensa päällä. Näin lyhyessä ajassa on kuitenkin tullut jo paljon edistystä ratsastettavuuden suhteen! Ensi viikolla Cyra saa uudet kengät ja se raspataan, joten mahdolliset suuongelmat tulee ratkaistua samalla.
Cyra ei halunnut ottaa poseerauskuvia, vaan hyppi mieluumin pystyyn.
Täysiä ja kuskia naurattaa :D
Haha, kenttähevonen tästä tulee..
Kiitokset ponille hyvin tehdystä työstä
Lähettänyt aada klo 0.22.00 18 kommenttia
Lähettänyt aada klo 0.41.00 40 kommenttia
#96: Hevosasioiden ulkopuolelta
Torstaista sunnuntaihin vietän aikaa mummolassani Itä-Suomessa, joten hevoshommia tältä ajalta ei kerry. Mitään suoranaista postattavaa ei siis ole, mutta yhden pienen jutun halusin teille tänne esitellä. Eilen kävin Joensuussa shoppailemassa ja kampaajalla, ja siinä kampaajatuolilla istuessani satuin selailemaan lokakuun Trendi-lehteä. Lehdessä oli juttuja siitä, miten eri tilanteissa tulisi käyttäytyä. Yksi näistä koski blogeja ja luin jutun innolla - se oli täyttä asiaa.
Juttu oli lyhyt katsaus blogien etikettiin ja käyttäytymismalleihin. Jokaisen tulisi lukea tämä ja noudattaa sen ohjeita parhaansa mukaan!
KESKUSTELE. Blogin ideana on ajatusten vaihto. Jos kommentoit blogikirjoitusta, vaaraudu puolustamaan mielipidettäsi. Muista, millainen on foorumisi: jos blogin aihepiiri on yhteiskunnallinen, kiihkeäkin väittely kuuluu asiaan. Lempeässä sisustusblogissa taas on järjetöntä provoilla.
KOHTAA BLOGGAAJA KALTAISENASI. Bloggajakin on ihminen, jolla on tunteet. Älä kirjoita blogikommenttiin sellaista, mitä et olisi valmis sanomaan toiselle kasvotusten. Rakentava palaute on parempaa kuin haukkuminen. Bloggaaja ei myöskään ole tilivelvollinen lukijoilleen: kenenkään ei ole pakko kertoa esimerkiksi ihmissuhteistaan tai raha-asioistaan.
ÄLÄ HUUTELE PUSKISTA. On kohteliasta käyttää blogikommenteissaan nimimerkkiä. Jos sinulla on oma blogi, lisää sen linkki kommenttiisi. Oman palstan mainostaminen kuuluu blogimaailmaan.
PEREHDY. Lue blogipostaus ja aiemmat kysymykset ennen kuin esität kuviin liittyvän kysymyksen. On turhauttavaa vastailla kymmenettä kertaa kysymykseen "mistä nuo kengät on ostettu", jos asia kerrotaan tekstissä.
Näiden ohjeiden siivittämänä toivotan kaikille muille bloggaajilla ja lukijoille oikein rattoisaa viikonlopun jatkoa! Kiitos muuten niille, jotka ovat tehneet/lupautuivat tekemään banneria blogiini, vaihtelen ulkoasua ensi viikolla, kunhan pääsen kotiin :)
Loppuun vielä kuva kakusta, jonka koristelin aamulla. Aika hyvännäköinen
täytekakku suklaarouhe-kuorrutuksella ja karkeilla + appelsiinilla! Nam :)
Lähettänyt aada klo 15.23.00 8 kommenttia
Lähettänyt aada klo 20.05.00 15 kommenttia